"Аԥсуа литература 110 шықәса еиҳаны ишахымҵуагьы, иҟәнаҳшьо ҳәа иҟаӡам, егьырҭ амилаҭқәа рлитература иаламгылаӡеит ҳәа аҳәарагьы азин ҳамаӡам", — иҳәеит апоет, ашәҟәыҩҩы Терент Ҷаниа.
Аиубилиар иҿцәажәараан иазгәеиҭеит, ашкол аҿы аҵара аниҵоз аамҭақәа раан Аԥсны ашколқәа қырҭуа школны ишыҟарҵахьаз.
"Аха ахәыҷы уаламкьысын ҳәа зиарҳәо, убри еиҳагьы ианыхҭеикуа аиԥш, ҳара ҳбызшәала ҳамҩырц, ҳамыԥхьарц азин анҳамырх, убри ашьҭахь сара еиҳагьы алитературеи абызшәеи ринтерес скит", — иҳәеит апоет.
Иахьа ҳаԥсуа литература ихьанҭоу аамҭа шамоугьы, уи аамҭалатәуп ҳәа дақәгыӷуеит аиубилиар. Шәышықәса раԥхьа зҽаазыртыз ҳашәҟәыҩҩцәа ирыбзоураны ҳмилаҭ литература аҿиара амҩа ианылеит. Аԥхьаҟа уи ацҵаразы ҳара ҳҿы узеигәырӷьаша аҿар шыҟало агәра игоит апоет Терент Ҷаниа.